ระเบียบกระทรวงศึกษาธิการระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา) ในจังหวัดปัตตานี ยะลา นราธิวาสพ.ศ.๒๕๔๘[๑] เพื่อเป็นการส่งเสริมและสนับสนุนการเรียนการสอนอิสลามศึกษาของศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส ตามมาตรา ๒๕ แห่งพระราชบัญญัติการศึกษาแห่งชาติพ.ศ. ๒๕๔๒อาศัยอำนาจตามความในมาตรา ๕ และมาตรา ๑๒ แห่งพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖ และมติคณะรัฐมนตรี เมื่อวันที่ ๒๕ ตุลาคม ๒๕๔๘ เรื่องการรับโอนภารกิจในการดูแลส่งเสริมตาดีกาใน ๓ จังหวัดชายแดนภาคใต้ กระทรวงศึกษาธิการจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา) ในจังหวัดปัตตานี ยะลา นราธิวาส พ.ศ.๒๕๔๘ข้อ ๒ระเบียบนี้ใช้บังคับตั้งแต่วันที่ ๑ ตุลาคมพ.ศ. ๒๕๔๘ เป็นต้นไปบรรดาระเบียบ ข้อบังคับหรือคำสั่งอื่นใดที่กำหนดไว้ในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๓[๒]ในระเบียบนี้ศูนย์ หมายความว่าศูนย์การศึกษาอิสลามประจำมัสยิด (ตาดีกา)จังหวัดชายแดนภาคใต้ หมายความว่า จังหวัดปัตตานีจังหวัดยะลา จังหวัดนราธิวาส จังหวัดสตูล จังหวัดสงขลา เฉพาะอำเภอจะนะ อำเภอเทพาอำเภอนาทวี และอำเภอสะบ้าย้อยผู้สอน หมายความว่าผู้ให้การอบรมหรือสอนในศูนย์ผู้เรียน หมายความว่าผู้เข้ารับการอบรมหรือเรียนในศูนย์สำนักงาน หมายความว่า สำนักบริหารงานคณะกรรมการส่งเสริมการศึกษาเอกชนหรือสำนักงานคณะกรรมการการศึกษาเอกชน ตามกฎหมายว่าด้วยโรงเรียนเอกชนแล้วแต่กรณีหรือสำนักงานเขตพื้นที่การศึกษานายทะเบียน หมายความว่าผู้ว่าราชการจังหวัดหรือผู้ที่ผู้ว่าราชการจังหวัดมอบหมายเขตตรวจราชการ หมายความว่า เขตตรวจราชการของกระทรวงศึกษาธิการเขตตรวจราชการที่ ๑๑ ประกอบด้วยจังหวัดสตูล อำเภอจะนะ อำเภอเทพา อำเภอนาทวีและอำเภอสะบ้าย้อยของจังหวัดสงขลา เขตตรวจราชการที่ ๑๒ ประกอบด้วยจังหวัดปัตตานีจังหวัดยะลา จังหวัดนราธิวาสข้อ ๔ให้ปลัดกระทรวงศึกษาธิการรักษาการตามระเบียบนี้และให้มีอำนาจวินิจฉัยชี้ขาดปัญหาหรือข้อขัดแย้งที่เกิดขึ้นจากการใช้ระเบียบนี้หมวด๑การจัดตั้งและดำเนินการ ข้อ ๕การจัดตั้งศูนย์ มีหลักเกณฑ์ดังต่อไปนี้(๑) เป็นมัสยิด ที่จดทะเบียนถูกต้องตามกฎหมายว่าด้วยการบริหารองค์กรศาสนาอิสลาม(๒) มีคณะกรรมการบริหารศูนย์(๓) มีอาคาร สถานที่ และบริเวณในเขตชุมชนนั้นที่เหมาะสมในการดำเนินการข้อ ๖ให้ศูนย์มีอำนาจหน้าที่ดังต่อไปนี้(๑) จัดการศึกษาอบรม จริยธรรมตลอดจนจัดกิจกรรมด้านศาสนาและประเพณีที่ดีงามของผู้นับถือศาสนาอิสลามตามที่กำหนดไว้ในหลักสูตร(๒) จัดทำข้อมูลเกี่ยวกับศูนย์ อิหม่ามประจำมัสยิดผู้สอน ผู้เรียน(๓) รายงานผลการจัดการเรียนการสอนประจำปีต่อสำนักงานข้อ ๗ให้อิหม่ามประจำมัสยิดยื่นขอจัดตั้งศูนย์ต่อนายทะเบียนโดยได้รับความเห็นชอบจากคณะกรรมการอิสลามประจำจังหวัดให้นายทะเบียนออกใบอนุญาตการจัดตั้งศูนย์ ภายใน ๓๐วัน นับแต่วันที่ได้รับคำร้องพร้อมเอกสารที่ครบถ้วน ตามแบบที่กำหนดข้อ ๘การเลิกศูนย์ ให้อิหม่ามประจำมัสยิดโดยความเห็นชอบของคณะกรรมการมัสยิดยื่นคำขอต่อนายทะเบียนและรายงานให้คณะกรรมการอิสลามประจำจังหวัดทราบทรัพย์สินของศูนย์ให้ตกเป็นกรรมสิทธิ์ของมัสยิดหมวด๒การบริหาร ข้อ ๙[๓]ให้มีคณะกรรมการบริหารศูนย์ระดับเขตตรวจราชการโดยมีผู้ตรวจราชการกระทรวงศึกษาธิการเป็นที่ปรึกษา และมีกรรมการประกอบด้วย(๑) ประธานศูนย์ประสานงานคณะกรรมการอิสลามประจำเขตตรวจราชการ เป็นประธานกรรมการ(๒) ประธานกรรมการอิสลามประจำจังหวัดชายแดนภาคใต้จังหวัดละ ๑ คน(๓) ประธานศูนย์ประสานงานชมรมตาดีกาประจำเขตตรวจราชการ จำนวน ๑ คน(๔) ประธานชมรมตาดีกาจังหวัดชายแดนภาคใต้จังหวัดละ ๑ คน(๕) ประธานชมรมอิหม่ามจังหวัดชายแดนภาคใต้จังหวัดละ ๑ คน(๖) ผู้แทนสำนักงานคณะกรรมการการศึกษาขั้นพื้นฐานเขตตรวจราชการละ ๑ คน(๗)ผู้แทนสำนักบริหารงานคณะกรรมการส่งเสริมการศึกษาเอกชน เขตตรวจราชการละ ๑ คน(๘) ผู้อำนวยการสำนักงานเขตพื้นที่การศึกษาจังหวัดชายแดนภาคใต้(๙) ผู้อำนวยการสำนักผู้ตรวจประจำเขตตรวจราชการเป็นกรรมการและเลขานุการข้อ ๑๐[๔]คณะกรรมการบริหารศูนย์ระดับเขตตรวจราชการ มีอำนาจหน้าที่ดังต่อไปนี้(๑)กำหนดแนวทางการบริหารจัดการและติดตามประเมินผล(๒) จัดทำหลักสูตรตาดีกาในจังหวัดชายแดนภาคใต้(๓)ให้คำแนะนำสนับสนุนส่งเสริมการสอนอิสลามศึกษาของศูนย์ร่วมกับคณะกรรมการบริหารศูนย์ระดับจังหวัด ระดับอำเภอ และระดับตำบล(๔) เสนอแนะการจัดการเรียนการสอนอิสลามศึกษาในจังหวัดชายแดนภาคใต้ต่อสำนักงาน(๕) ปฏิบัติงานอื่นที่ได้รับมอบหมายข้อ ๑๑การประชุมของคณะกรรมการบริหารศูนย์ ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุม หรือไม่อยู่ในที่ประชุมให้กรรมการที่มาประชุมเลือกประธานคนหนึ่งเป็นประธานที่ประชุมการวินิจฉัยชี้ขาดของที่ประชุม ให้ถือเสียงข้างมากกรรมการคนหนึ่งมีเสียงหนึ่งในการลงคะแนนถ้าคะแนนเสียงเท่ากันให้ประธานที่ประชุมออกเสียงเพิ่มอีกเสียงหนึ่งเป็นเสียงชี้ขาดข้อ ๑๒[๕]ให้มีคณะกรรมการบริหารศูนย์ระดับจังหวัดประกอบด้วย(๑)ผู้ว่าราชการจังหวัดหรือรองผู้ว่าราชการจังหวัดหรือผู้แทนที่ผู้ว่าราชการจังหวัดมอบหมาย เป็นประธานกรรมการ(๒) นายกองค์การบริหารส่วนจังหวัด(๓) ผู้อำนวยการสำนักงานเขตพื้นที่การศึกษา(๔) ผู้แทนคณะกรรมการอิสลามประจำจังหวัด จำนวน ๑คน(๕) ผู้แทนชมรมตาดีการะดับจังหวัด จำนวน ๒ คน(๖) ผู้แทนชมรมอิหม่ามระดับจังหวัด จำนวน ๒ คน(๗) ผู้อำนวยการสำนักงานวัฒนธรรมจังหวัด(๘) รองผู้อำนวยการสำนักงานเขตพื้นที่การศึกษาเขต ๑ ที่รับผิดชอบการศึกษาเอกชนเป็นกรรมการและเลขานุการ เว้นแต่จังหวัดสงขลาให้รองผู้อำนวยการสำนักงานเขตพื้นที่การศึกษาเขต ๓ ที่รับผิดชอบการศึกษาเอกชนเป็นกรรมการและเลขานุการให้บุคคลตามข้อ (๒) (๓) (๔) (๕) (๖) และ (๗)เป็นกรรมการ และให้คณะกรรมการอิสลามประจำจังหวัด ชมรมอิหม่ามระดับจังหวัดชมรมตาดีการะดับจังหวัด แล้วแต่กรณี คัดเลือกผู้แทน ตามวรรคหนึ่ง (๔) (๕) และ (๖)ข้อ ๑๓คณะกรรมการบริหารศูนย์ระดับจังหวัดมีอำนาจหน้าที่ดังต่อไปนี้(๑) กำหนดแนวทางการพัฒนาศูนย์ให้สอดคล้องกับแนวทางที่คณะกรรมการบริหารศูนย์ระดับเขตตรวจราชการกำหนด(๒) ระดมทรัพยากรและประสานงานหน่วยงานภาครัฐและเอกชนเพื่อพัฒนาศูนย์(๓) แนะนำ สนับสนุน ส่งเสริมศูนย์ร่วมกับคณะกรรมการบริหารศูนย์ระดับอำเภอและระดับตำบล(๔) นิเทศติดตามประเมินผลการดำเนินงานของศูนย์และรายงานต่อคณะกรรมการบริหารระดับเขตตรวจราชการ(๕) ปฏิบัติงานอื่นที่ได้รับมอบหมายข้อ ๑๔ให้มีคณะกรรมการบริหารศูนย์ระดับอำเภอจำนวน ๙ คน ประกอบด้วย(๑) นายอำเภอหรือปลัดอำเภอที่ได้รับมอบหมาย เป็นประธานกรรมการ(๒) ผู้แทนสมาชิกองค์การบริหารส่วนจังหวัดในพื้นที่จำนวน ๑ คน(๓) ผู้แทนองค์กรปกครองส่วนท้องถิ่นในพื้นที่ จำนวน๒ คน(๔) ผู้แทนกรรมการอิสลามจังหวัด จำนวน ๑ คน(๕) ประธานชมรมอิหม่ามระดับอำเภอ(๖) เจ้าหน้าที่วัฒนธรรมระดับอำเภอ(๗) เจ้าหน้าที่สำนักงานเขตพื้นที่การศึกษา ที่ผู้อำนวยการสำนักงานเขตพื้นที่การศึกษามอบหมายเป็นกรรมการและเลขานุการ(๘) ประธานชมรมตาดีการะดับอำเภอ เป็นกรรมการและผู้ช่วยเลขานุการให้บุคคลตาม (๒), (๓),(๔), (๕) และ (๖) เป็นกรรมการให้นายอำเภอดำเนินการคัดเลือกผู้แทน (๒) และ (๓) ในพื้นที่และคณะกรรมการอิสลามประจำจังหวัดเลือกผู้แทนตาม (๔)ข้อ ๑๕คณะกรรมการบริหารศูนย์ระดับอำเภอมีอำนาจหน้าที่ดังต่อไปนี้(๑) ระดมทรัพยากรและประสานงานหน่วยงานภาครัฐและเอกชนเพื่อพัฒนาศูนย์(๒) นิเทศติดตามประเมินผลการดำเนินงานของศูนย์และรายงานต่อคณะกรรมการบริหารศูนย์ระดับจังหวัด(๓) กำหนดแนวทางการพัฒนาศูนย์ในระดับอำเภอให้สอดคล้องกับระดับจังหวัด(๔) กำกับดูแลการใช้จ่ายเงินของศูนย์(๔) ปฏิบัติงานอื่นที่ได้รับมอบหมายข้อ ๑๖ให้มีคณะกรรมการบริหารศูนย์ระดับตำบลจำนวน ๗ คน ประกอบด้วย(๑) นายกองค์การบริหารส่วนตำบลเป็นประธานกรรมการ(๒) ปลัดตำบล(๓) กำนัน(๔) ผู้แทนอิหม่ามระดับตำบล จำนวน ๑ คน(๕) ผู้แทนผู้สอนตาดีกา จำนวน ๑ คน(๖) ผู้บริหารสถานศึกษา ที่ผู้อำนวยการสำนักงานเขตพื้นที่การศึกษามอบหมายเป็นกรรมการและเลขานุการ(๗) ผู้แทนชมรมตาดีกา ระดับตำบล จำนวน ๑ คน เป็นกรรมการและผู้ช่วยเลขานุการให้บุคคลตาม (๒), (๓),(๔) และ (๕) เป็นกรรมการให้คณะกรรมการบริหารศูนย์ระดับอำเภอ คัดเลือกกรรมการตาม(๔), (๕), (๗)ข้อ ๑๗คณะกรรมการบริหารศูนย์ระดับตำบลมีอำนาจหน้าที่ดังต่อไปนี้(๑) ประสานส่งเสริมการพัฒนาศูนย์ในพื้นที่รับผิดชอบ(๒) ระดมทรัพยากรเพื่อพัฒนาศูนย์(๓) นิเทศติดตามประเมินผลและรายงานต่อคณะกรรมการบริหารศูนย์ระดับอำเภอ(๔) ปฏิบัติงานอื่นที่ได้รับมอบหมายข้อ ๑๘ให้มีคณะกรรมการบริหารศูนย์ ประกอบด้วยอิหม่ามประจำมัสยิดเป็นประธานโดยตำแหน่งและกรรมการอื่นจำนวนไม่น้อยกว่า ๖ คน แต่ไม่เกิน ๑๒ คน โดยความเห็นชอบของคณะกรรมการประจำมัสยิด โดยมีผู้สอนตาดีกาที่อิหม่ามแต่งตั้งเป็นกรรมการและเลขานุการคณะกรรมการบริหารศูนย์ตามวรรคหนึ่ง มีวาระการดำรงตำแหน่ง๔ ปี พ้นวาระแล้วอาจได้รับการแต่งตั้งอีกได้ข้อ ๑๙คณะกรรมการบริหารศูนย์ มีอำนาจหน้าที่ดังต่อไปนี้(๑) ดำเนินการบริหารศูนย์ให้สอดคล้องกับแนวทางของคณะกรรมการบริหารศูนย์ในทุกระดับ(๒) จัดการศึกษาอบรมให้แก่ผู้เรียนตามหลักสูตร(๓) ส่งเสริมและพัฒนาผู้สอนให้จัดการเรียนการสอนอย่างมีประสิทธิภาพ(๔) ให้ความเห็นชอบในการแต่งตั้งและถอดถอนผู้สอน(๕) รายงานผลการดำเนินงานของศูนย์ต่อหน่วยงานที่เกี่ยวข้อง(๖) ดำเนินงานอื่น ๆ ตามที่ได้รับมอบหมายข้อ ๒๐ให้นำความในข้อ ๑๑ มาใช้บังคับกับการประชุมของคณะกรรมการในข้อ๑๒ ข้อ ๑๔ ข้อ ๑๖ และข้อ ๑๘ โดยอนุโลมหมวด๓ผู้สอน ข้อ ๒๑ผู้สอนมีคุณสมบัติ ดังต่อไปนี้(๑) มีสัญชาติไทย(๒) มีอายุตั้งแต่ ๑๘ ปีบริบูรณ์ขึ้นไป(๓) มีความรู้วิชาสามัญ ไม่ต่ำกว่าการศึกษาภาคบังคับหรือเทียบเท่าตามที่กำหนดในแผนการศึกษาแห่งชาติ หรือตามกฎหมายว่าด้วยการศึกษาภาคบังคับแล้วแต่กรณีและมีความรู้ด้านศาสนาอิสลามไม่ต่ำกว่าชั้นอิสลามศึกษาตอนกลางปีที่ ๓ ของหลักสูตรอิสลามศึกษาตอนกลาง(มุตาวัชซีเตาะฮ์) หรือเทียบเท่า หรือมีประสบการณ์สอนศาสนาไม่น้อยกว่า ๓ ปี โดยผ่านการรับรองจากคณะกรรมการอิสลามประจำจังหวัด(๔) เป็นผู้มีความเลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขและตามแนวทางของรัฐธรรมนูญแห่งราชอาณาจักรไทยข้อ ๒๒ให้อิหม่ามประจำมัสยิดแต่งตั้งถอดถอนผู้สอนโดยความเห็นชอบของคณะกรรมการบริหารศูนย์ และรายงานการเปลี่ยนแปลงต่อนายทะเบียนหมวด๔การส่งเสริมและสนับสนุน ข้อ ๒๓ให้กระทรวงศึกษาธิการส่งเสริมและสนับสนุนเกี่ยวกับงบประมาณการพัฒนาบุคลากร การพัฒนาหลักสูตร การบริหารจัดการของศูนย์ และกิจกรรมขององค์กรตาดีกาทุกระดับการส่งเสริมและสนับสนุนตามวรรคหนึ่ง ให้เป็นไปตามนโยบายของรัฐบาลหรือมติของคณะรัฐมนตรี แล้วแต่กรณีข้อ ๒๔ให้สำนักงานมีหน้าที่ดังต่อไปนี้(๑) ร่วมกับสำนักผู้ตรวจประจำเขตตรวจราชการจัดทำแผนเพื่อส่งเสริมสนับสนุนการดำเนินการของศูนย์(๒) ทำหน้าที่สำนักทะเบียนกลาง รวบรวมข้อมูลเกี่ยวกับศูนย์อิหม่ามประจำมัสยิด ผู้สอนผู้เรียนในพื้นที่ที่รับผิดชอบบทเฉพาะกาล ข้อ ๒๕ให้หลักสูตรอิสลามศึกษาฟัรฎูอีน ประจำมัสยิดพ.ศ. ๒๕๔๘ ที่ใช้อยู่ก่อนระเบียบนี้ใช้บังคับ เป็นหลักสูตรตามระเบียบนี้ข้อ ๒๖ให้สถานสอนจริยศึกษา (ตาดีกา) ที่จดทะเบียนกับกรมการปกครองกระทรวงมหาดไทยก่อนระเบียบนี้ใช้บังคับ เป็นศูนย์ตามระเบียบนี้ข้อ ๒๗ให้ผู้สอนที่ทำหน้าที่อยู่ก่อนระเบียบนี้ใช้บังคับเป็นผู้สอนตามระเบียบนี้ข้อ ๒๘ให้คณะกรรมการบริหารสถานสอนจริยศึกษา(ตาดีกา) ที่ดำเนินการอยู่ก่อนระเบียบนี้ใช้บังคับปฏิบัติหน้าที่ต่อไปจนกว่าจะมีการแต่งตั้งคณะกรรมการบริหารศูนย์ตามระเบียบนี้ทั้งนี้ไม่เกิน๖๐ วัน นับแต่ระเบียบนี้ประกาศใช้ประกาศณ วันที่ ๑๐ พฤศจิกายน พ.ศ. ๒๕๔๘จาตุรนต์ฉายแสงรัฐมนตรีว่าการกระทรวงศึกษาธิการระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส (ฉบับที่ ๒) พ.ศ. ๒๕๕๐[๖]พัชรินทร์/ผู้จัดทำ๑๔กรกฎาคม ๒๕๕๒[๑]ราชกิจจานุเบกษา เล่ม ๑๒๒/ตอนพิเศษ ๑๔๗ ง/หน้า ๕/๒๓ ธันวาคม ๒๕๔๘[๒]ข้อ ๓แก้ไขเพิ่มเติมโดยระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส (ฉบับที่ ๒) พ.ศ. ๒๕๕๐[๓]ข้อ ๙แก้ไขเพิ่มเติมโดยระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส (ฉบับที่ ๒) พ.ศ. ๒๕๕๐[๔]ข้อ ๑๐ แก้ไขเพิ่มเติมโดยระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส (ฉบับที่ ๒) พ.ศ. ๒๕๕๐[๕]ข้อ ๑๒แก้ไขเพิ่มเติมโดยระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส (ฉบับที่ ๒) พ.ศ. ๒๕๕๐[๖]ราชกิจจานุเบกษา เล่ม ๑๒๕/ตอนพิเศษ ๓๕ ง/หน้า ๑/๑๘ กุมภาพันธ์ ๒๕๕๑